પાંત્રીસચાલીસ વર્ષની ઉંમરની એક બહેને તેના પતિએ છૂટાછેડા આપવાની કાનૂની કાર્યવાહી કરી. આ તરફથી એમને ૧૦ વર્ષનો એક બાળક હતો. ન્યાયમૂર્તિએ એક દિવસ કાર્યવાહી ચલાવતાં પૂછ્યું, ‘તારે કોની સાથે જવું છે ?’ તેમ પૂછ્યું કારણ કે તારાં માતાપિતા સાથે રહેવા માંગતા નથી અને છૂટાછેડા મેળવવામાં તું જ અડચણરૃપ છે. પિતા કહે છે કે હું એને માટે કહે તેટલા પૈસા આપવા તૈયાર છું. પણ હું જે બીજા લગ્ન કરવા માગું છું, એ સ્ત્રી આ બાળકને સાથે રાખવા તૈયાર નથી. એની સગી માતા પણ લાચાર છે. કેમકે એણે જે બીજાં લગ્ન કરવાં છે તે પુરુષ આ બાળકને સ્વીકારવા તૈયાર નથી. સ્વાભાવિક રીતે આ બાળકનું શું કરવું એ સૌને મૂંઝવતો પ્રશ્ન બની ગયો. એટલે આપણે જોઈએ છીએ કે આપણે ઘણીબધી સમસ્યાઓથી છૂટવા માંગતા હોઈએ પણ છૂટી શકાતું નથી ! આપણે માનીએ છીએ કે ચોક્કસ પરિસ્થિતિના દુઃખનો છેડો આપણે ફાડી શકીએ પણ છેડો ફાડી શકાતો નથી. લોહીના કે લાગણીના દરેક સંબંધમાં અતૂટ બંધનનો એક તાર હોય છે. એટલે આપણે ચતુરાઈથી જે કરવા માંગતા હોઈએ તે શક્ય બનતું નથી. આપણે એમ માનીએ છીએ કે પૂરતાં નાણાં આપીને આપણે કોઈ પણ પ્રશ્ન ઉકેલી શકીએ પણ ગમે તેટલાં નાણાં આપવા છતાં આપણે ઇચ્છીએ એવો ઉકેલ આવતો નથી.